तालेड़ा में 60 साल पुराने मकानों को भी पट्टे नहीं, सुविधाओं को तरसे लोग
उपखंडमुख्यालय पर बसी आबादी को पट्टे मिलने की राह में राजस्व अधिनियम रोड़ा बना हुआ है। खातेदारी सिवायचक भूमि पर साठ साल पुराने तालेड़ा कस्बे के मकानों को पट्टे जारी नहीं हो पा रहे हैं। भूमि की आबादी रूपांतरण के बाद ही पंचायतीराज के तहत पट्टे जारी हो सकते हैं। ग्राम पंचायत क्षेत्र होने के कारण नियमन की कार्रवाई नियमों के फेरे में उलझी हुई है।
तहसीलदार रजनी माधीवाल के अनुसार भूमि रूपांतरण के लिए कार्रवाई की जा रही है। उपखंड मुख्यालय पर आबादी तालेड़ा जमीतपुरा पंचायत में बसी है। तालेड़ा से 7 किमी बाद कोटा नगर विकास न्यास की सीमा शुरू हो जाती है। कस्बे के नागरिकों ने उपखंड मुख्यालय के विकास के लिए नगर पालिका की मांग की है। जिला प्रशासन ने संस्थाओं और विभागों से नगर पालिका के प्रस्ताव मांगे हैं। बीडीओ जगजीवन कौर के अनुसार उपखंड क्षेत्र में धनेश्वर और तालेड़ा के नगर पालिका के प्रस्ताव मांगे हैं।
डीएसपी कार्यालय की मांग
उपखंडमुख्यालय के डाबी-तालेड़ा थाने पर डीएसपी कार्यालय खोलने की मांग उठी है। अधिवक्ता उत्थान परिषद अध्यक्ष अनिल खिडिया, बार सचिव कुलदीप दुबे के अनुसार डाबी थाने का डीएसपी कार्यालय बूंदी तालेड़ा थाने का केशवरायपाटन है। हाइवे क्राइम उपखंड स्तरीय कार्यालय के लिए डीएसपी कार्यालय होना चाहिए।
नोटरीका अभाव
उपखंडमुख्यालय पर नोटरी नहीं होने के कारण व्यापारी, किसान, विद्यार्थी परेशान हैं। बैंक कार्रवाई, पेंशन, छात्रवृत्ति, मूलनिवास, आय प्रमाण पत्र अन्य सरकारी दस्तावेजों के शपथ पत्रों के लिए नोटरी तस्दीक कराने कोटा-बूंदी जाना पड़ता है। भाजपा मंडल अध्यक्ष राधेश्याम खाटरा के अनुसार वेकेंसी फिल अप कर दी गई है। कुछ समय में नोटरी की नियुक्ति हो जाएगी।
नहींहै महिला डॉक्टर
उपजिलाअस्पताल में स्त्री रोग विशेषज्ञ नहीं होने के कारण प्रसूताएं परेशान हैं। एक हजार से अधिक सालाना प्रसव होने के बावजूद महिला डॉक्टर का पद रिक्त चल रहा है।
hin_Deva hin_Deva bho_Deva hin_Deva hin_Deva npi_Deva hin_Deva hin_Deva hin_Deva